युवतियां हर खेल में आगे
रतलाम | विद्यार्थी को अगर साधन मिल जाए तो उसे मंजिल पाने में आसानी होती है। इससे स्टूडेंट हर क्षेत्र में उपलब्धि हासिल कर सकता है। भविष्य बनाने में खेल भी अहम रोल अदा करता है। आजकल युवतियां भी खेलों में पीछे नहीं हैं, वे भी इंटरनेशनल स्तर पर गोल्ड- सिल्वर मेडल हासिल कर देश का नाम रोशन कर रही हैं। यह बात आदिवासी विकास विभाग सहायक आयुक्त प्रशांत आर्य ने बुधवार को आनंद कॉलोनी स्थित बालिका प्री. मैट्रिक छात्रावास में आयोजित खेल सामाग्री वितरण कार्यक्रम में कही। खेल सामग्री जैथ पब्लिक स्कूल के सहयोग से दी गई। विशेष अतिथि स्कूल प्राचार्य मीणा गौर थीं। उन्होंने जरूरतमंद छात्रों को शिक्षा व खेल सहित अन्य क्षेत्रों में मदद का भरोसा दिया। छात्रावास अधीक्षक बबिता निगम, तारामति चौहान, किरण यादव ने अतिथियों का सम्मान किया। संचालन आर. सी. चौहान किया।
hin_Deva hin_Deva